En tel XV secolo, le potense eoropee le volea spacar l’egemonia de el comercio co l’oriente che el xera en man a i paexi islamici e la Republica de Venesia. I portoghexi i ga scominsià a sercar na via diversa par rivar a le Indie. En tel 1482, el navigador Diogo Cão el xe riva a la boca del fiume Congo. El incontro co la popolasion locale el xe ndà ben e, manco diese ani dopo, la nobiltà del regno la se sa convertio al cristianeximo. Nzinga a Nkuwu, el re de i bakongo, el xe stà batezà el 3 magio 1491. El fiol, Afonso I, el ga governà da el 1506 al 1543 e uno de i so fioi el ga studià a Roma e el xe diventà vescovo de i bakongo.